২০০৪ সালে প্রথম দেশ হিসেবে স্কটল্যান্ড ২০১৪ সালের কমনওয়েলথ গেমসের আয়োজক দেশ হিসেবে আগ্রহ প্রকাশ করে। সেলক্ষ্যে স্কটল্যান্ডের কমনওয়েলথ গেমস কাউন্সিলে বিভিন্ন শহরের দরপত্র জমা পড়ে। সেপ্টেম্বর, ২০০৪ সালে এডিনবরাকে টপকিয়ে গ্লাসগোকে স্কটল্যান্ডের আয়োজক শহর হিসেবে ঘোষণা করা হয়। স্কটল্যান্ডের প্রথম মন্ত্রী জ্যাক ম্যাককোনেল যুক্তরাজ্য সরকারের সমর্থন, স্কটল্যান্ডীয় সংসদের প্রধান রাজনৈতিক দলগুলোর সমর্থন আদায় করেন। ১৬ আগস্ট, ২০০৫ সালে আনুষ্ঠানিকভাবে গ্লাসগো’র স্বাগতিক শহর হিসেবে নিলাম প্রক্রিয়ায় অংশগ্রহণের আমন্ত্রণ জানানো হয়।

মার্চ, ২০০৬ সালে মেলবোর্নে অনুষ্ঠিত ২০০৬ সালের কমনওয়েলথ গেমস চলাকালীন কমনওয়েলথ গেমস ফেডারেশনে গ্লাসগো শহর নাইজেরিয়ার রাজধানী আবুজা, কানাডার হালিফ্যাক্সের সাথে দরপত্রে অংশগ্রহণ করে। অক্টোবর, ২০০৬ সালে প্রথমবারের ভোটে বিজয়ের পর প্রতিনিধি দল গ্লাসগোতে পদার্পণ করে নগরীর সুযোগ-সুবিধাদি পর্যবেক্ষণ করেন। ১৬ জানুয়ারি, ২০০৭ তারিখে গ্লাসগো শহর ঘোষণা করে যে, যদি এ শহরটি স্বাগতিক শহরের মর্যাদা লাভ করে তাহলে তারা ১৭টি ক্রীড়া বিষয় আয়োজন করবে। ৮ মার্চ, ২০০৭ তারিখে অপর্যাপ্ত অর্থ তহবিলের কারণে হালিফ্যাক্স তাদের প্রার্থীতা প্রত্যাহার করে।

পদক তালিকা
অংশগ্রহণকারী দেশ
আয়োজন প্রক্রিয়া
প্রতিযোগিতার সময়সূচী